Cottoradunol (Carnivora)

**Cottoradunol (Carnivora)** tir tan moukolaf veem (&nbsp;*Mammalia* pula&nbsp;). Gan Bowdich bak 1821 taneon zo pimtayar.

## Pimtara
### Pulara
Sedme sulemopa, « cottoradunol » ravlem va kot sulem malestus va cot ke ar sulem bazecker. Bat trogarn gu werdtoradunol bazes va dunol malestus va ruxa ik tavo zo kevur. Koe torafa roda, cottoradunoleem va bareafa vwa kereler, radime tela ke ruxeem tis warzesa blixa az tela ke werdtoradunoleem somalestus va bana. Lan cottoradunol gan aryon milveemik silukon zo romalestud, i gan tel torigin gu toleodaf malestusik is kereles va balemeafa vwa ke torafa roda.

Kalolegara va tiskara va sinka va linulara ke cottoradunol vayas gan lanyon mikropik sogotur : to wivgatorik kalfiyis va rotuvapafa tcabanesa eka bak towarugal tid.

Refa pular ke bat veem vas 126 oxi is mon 280 yasa ruldar.

### Irubaxo
Cottoradunol koe kotrafa tamava tigid, male gola disa va lugavafa lidawicka ke naelafu ivamu kale idulunafo witaluxo.

### Kira
Cottoradunol va lum amidapaf sodid voxe va tuzafo alto dem beweem gidid ; bata kira va tcabanera kuvad. Witca is gildetca is pezitca gitid zolonackafa : dematalgeem sotid ke cottoradunolafa katca volsu werdtoradunolafa iku blottoradunolafa. Bewotsa sotir dem balemoy ok aluboy lubek, i dem lubek dis va rotapcana kotca icde krapoldunol.

### Nazbalkera
Cottoradunoleem va mudorap dem seltafa linulara atoer. Lan dunol gilantiud solve ar lospud oke tolongud. Yavon gadafi goni gan millospikeem zo pakad. Cave is ugal is ord ke walikrara is ocaga kare katca sokarapenid voxen oc va gadafa trumarapa sopojar.

### Malestura
Lo cottoradunol tid wivgatorik malestus va warzeks ke intafa tcabanera. Lum ke wivga tid vas pinapaf niskiskaf dunol ik gijapaf sulem dum bedakol ok ayadol. Malestus bolk ke cottoradunol vas tanoya blotinda rion ruldar ; tulon rupol is ciuktol is bresitol va atela is ruxa gimalestud. Gulaf fierdol volson tanon sotir werdtoraf.

## Vexala dem yaseem
Sedme ***Mammal Species of the World*** (siatos ke 2005), bat veem vas 15 yasa ruldar :
* *[[Krapol (Felidae)|Krapol (Felidae)]]* (Fischer de Waldheim, 1817)
* *[[Smankol (Viverridae)|Smankol (Viverridae)]]* (Gray, 1821)
* *[[Ratsikisol (Eupleridae)|Ratsikisol (Eupleridae)]]* (Chenu, 1850)
* *[[Smankudol (Nandiniidae)|Smankudol (Nandiniidae)]]* (Pocock, 1929)
* *[[Guritcol (Herpestidae)|Guritcol (Herpestidae)]]* (Bonaparte, 1845)
* *[[Digdatol (Hyaenidae)|Digdatol (Hyaenidae)]]* (Gray, 1821)
* *[[Idatcol (Canidae)|Idatcol (Canidae)]]* (Fischer, 1817)
* *[[Rupol (Ursidae)|Rupol (Ursidae)]]* (Fischer de Waldheim, 1817)
* *[[Piakol (Otariidae)|Piakol (Otariidae)]]* (Gray, 1825)
* *[[Lempol (Odobenidae)|Lempol (Odobenidae)]]* (Allen, 1880)
* *[[Spedol (Phocidae)|Spedol (Phocidae)]]* (Gray, 1821)
* *[[Merikol (Mustelidae)|Merikol (Mustelidae)]]* (Fischer, 1817)
* *[[Krijol (Mephitidae)|Krijol (Mephitidae)]]* (Bonaparte, 1845)
* *[[Biugbol (Procyonidae)|Biugbol (Procyonidae)]]* (Gray, 1825)
* *[[Kodarol (Ailuridae)|Kodarol (Ailuridae)]]* (Gray, 1843)

## Dere rupel
► Vexala dem cottoradunol
## Ewavak

Iyeltak: Vulpes_vulpes_standing_in_snow.jpg|*[[Bresitol (Vulpes vulpes)|Vulpes vulpes]]* ~ Idatcol (Canidae).
Iyeltak: Kodiak Bear with salmon, USFWS DI-DSC00044.jpg|*[[Beretraf Rupol (Ursus arctos)|Ursus arctos]]* ~ Rupol (Ursidae)
Iyeltak: 7 Walross 1999.jpg|*[[Lempol (Odobenus rosmarus)|Odobenus rosmarus]]* ~ Lempol (Odobenidae)
Iyeltak: California sea lions in La Jolla (70552)b.jpg|*[[Piakol (Zalophus californianus)|Zalophus californianus]]* ~ Piakol (Otariidae)
Iyeltak: Common seal (Phoca vitulina).jpg|*[[Spedol (Phoca vitulina)|Phoca vitulina]]* ~ Spedol (Phocidae)
Iyeltak: Ailurus fulgens RoterPanda LesserPanda.jpg|*[[Kodarol (Ailurus fulgens)|Ailurus fulgens]]* ~ Kodarol (Ailuridae)
Iyeltak: Striped Skunk.jpg|*[[krijol (Mephitis mephitis)|Mephitis mephitis]]* ~ Krijol (Mephitidae)
Iyeltak: Fischotter Lutra lutra1.jpg|*[[Europaf Merikol (Lutra lutra)|Lutra lutra]]* ~ Merikol (Mustelidae)
Iyeltak: California Raccoon.jpg|*[[Biugbol (Procyon lotor)|Procyon lotor]]* ~ Biugbol (Procyonidae)
Iyeltak: Cryptoprocta Ferox.JPG|*[[Ratsikisol (Cryptoprocta ferox)|Cryptoprocta ferox]]* ~ Ratsikisol (Eupleridae)
Iyeltak: Lion_(211544223).jpeg|*[[Krapol (Panthera leo)|Panthera leo]]* ~ Krapol (Felidae)
Iyeltak: Vosmangoesten zoo Lille.JPG|*[[Guritcol (Cynictis penicillata)|Cynictis penicillata]]* ~ Guritcol (Herpestidae)
Iyeltak: Hyene tachetée 1.jpg|*[[Digdatol (Crocuta crocuta)|Crocuta crocuta]]* ~ Digdatol (Hyaenidae)
Iyeltak: Nandinia_binotata,_Manchester_Museum.jpg|*[[Smankudol (Nandinia binotata)|Nandinia binotata]]* ~ Smankudol (Nandiniidae)
Iyeltak: Prionodon pardicolor - Kunming Natural History Museum of Zoology - DSC02486.JPG|*[[Batwatol (Prionodon pardicolor)|Prionodon pardicolor]]* ~ Batwatol (Prionodon)
Iyeltak: A_female_common_genet_in_the_dining_room,_Satao_Camp,_Tsavo_East.jpg|*[[Tcipol (Genetta genetta)|Genetta genetta]]* ~ Smankol (Viverridae)


## Pulasa vuestexa is xantaza

* (en) vuest- : Mammal Species of the World (v- 3, 2005) : *CARNIVORA* (Bowdich, 1821)
* (en) vuest- : CITES : *CARNIVORA*
* (en) vuest- : UICN : veem *CARNIVORA* (Bowdich, 1821)
* (en, fr) vuest- : ITIS : *CARNIVORA* (Bowdich, 1821)
* (en) vuest- : Tree of Life Web Project : *CARNIVORA*
* (en) vuest- : Catalogue of Life : *CARNIVORA* (Bowdich, 1821)
* (en) vuest- : Paleobiology Database : *CARNIVORA* (Bowdich, 1821)
* (en) vuest- : Animal Diversity Web : *CARNIVORA*
* (en) vuest- : NCBI : *CARNIVORA*
#### Ara vuestexa
* *Cottoradunol (Carnivora)* dene Wikispecies


## Kotavafa vuestesa xantaza
* Kotava winugaf moukolaf ravlemak (Kotava, Latinava, 2019)